CELEX: 62013TN0153
Language: da
Date: 2013-03-14 00:00:00
Title: Sag T-153/13: Sag anlagt den 14. marts 2013 — Et Solar Industry Ltd m. fl. mod Kommissionen

27.4.2013   
            
            
               DA
            
            
               Den Europæiske Unions Tidende
            
            
               C 123/27
            
         Sag anlagt den 14. marts 2013 — Et Solar Industry Ltd m. fl. mod Kommissionen
   (Sag T-153/13)
   2013/C 123/47
   Processprog: engelsk
   
      Parter
   
   
      Sagsøgere: Et Solar Industry Ltd (Taizhou City, Kina), Et Energy Co. Ltd (Taizhou City) og Dotec Electric Co. Ltd (Taizhou City) (ved solicitor R MacLean)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Søgsmålet antages til realitetsbehandling.
            
         
               —
            
            
               Europa-Kommissionens afgørelse som beskrevet i dens skrivelse af 3. januar, hvorefter sagsøgernes anmodning med henblik på at opnå status som virksomhed, der opererer på markedsøkonomiske vilkår, ikke længere vil blive behandlet, annulleres.
            
         
               —
            
            
               Europa-Kommissionen og eventuelle intervenienter tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat to anbringender.
   
               1)
            
            
               Første anbringende, hvorefter den anfægtede afgørelse skal annulleres, fordi Kommissionen anlagde et åbenbart urigtigt skøn ved at tilsidesætte og undlade at overholde sagsøgernes ret til beskyttelse af berettigede forventninger og proportionalitetsprincippet og herved med urette og uden grund afsluttede sagsøgernes anmodning med henblik på at opnå status som virksomhed, der opererer på markedsøkonomiske vilkår inden for rammerne af en antidumpingundersøgelse.
            
         
               2)
            
            
               Andet anbringende, hvorefter den anfægtede afgørelse skal annulleres, fordi Kommissionen anlagde et åbenbart urigtigt skøn ved at tilsidesætte retssikkerhedsprincippet og princippet om forbuddet mod anvendelse af EU-retten med tilbagevirkende kraft ved med urette at afslutte sagsøgernes anmodning med henblik på at opnå status som virksomhed, der opererer på markedsøkonomiske vilkår inden for rammerne af en antidumpingundersøgelse.